OpenLLM-France/wikimedia huggingface dataset:
# Lukas Foss

Lukas Foss, jaiotza-izenaz Lukas Fuchs (Berlin, Alemania, 1922ko abuztuaren 15a - New York, AEB, 2009ko otsailaren 1a), Estatu Batuetako orkestra-zuzendari, piano-jotzaile eta musikagilea izan zen, jatorriz alemana.

## Biografia

Berlinen hasi zen musika-ikasketak egiten. Hamabost urte zituela, Estatu Batuetara joan zen, eta han Randall Thompson eta Paul Hindemith izan zituen musika-irakasle. 1950ean, Rome saria irabazi zuen. 1957an, ganberarako inprobisazio-talde bat sortu zuen. Haren lehenbiziko lanak estilo neoklasikokoak dira, Song of Songs (1946), esaterako, soprano eta orkestrarako idatzia.
1950eko hamarraldiaren bukaeran, serialismora (sistema dodekafonikoa), musika aleatoriora eta inprobisaziora jo zuen, eta matematikako probabilitateen teoria erabiltzen hasi zen, musikara egokitua (musika estokastikoa). Horren adibide dira, esate baterako: Time Cycle (1954-1960), soprano eta orkestrarako, eta Barroque Variations (1967), orkestrarako. 1963 eta 1970 bitartean, Buffalo Philharmonic Orchestrako zuzendari izan zen, Kaliforniako Unibertsitateko irakasletza utzi ondoren. Halaber, 1981etik aurrera, Milwaukee Symphony Orchestrako zuzendaria izan da. 1983an, American Academy and Institute of Arts and Letters erakundeko kide izendatu zuten.
1991n, Bostongo Unibertsitateko Arte Eskolako musika-irakasle hasi zen, eta, orduz geroztik, Amerikako eta Europako zenbait orkestratako zuzendari-lanetan ere aritu da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q213709
* Multimedia: Lukas Foss / Q213709
# Lukas Jørgensen

Lukas Lindhard Jørgensen (1999ko martxoaren 31a) Danimarkako eskubaloi jokalaria da eta SG Flens-Handewitt eta Danimarkako talde nazionalean jokatzen du. 2024ko Udako Olinpiar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Gizonezkoa |
| Munduko Txapelketak ||||
| Urtea | Lekua | Domina | Proba |
| 2023 | Polonia / Suedia | 01 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2024 | Alemania | 02 ! | Gizonezkoa |

## Erreferentziak

* ↑ Landsholdsdata. DHF.
* ↑ Lukas Lindhard Jørgensen. European Handball Federation.
# Lukas Longa

Lukas Longa (edo Lucas de Longa), XVII. mendean Mendaroko “Bioate” baserrian jaio eta 1703 urtean hil zen Barrokoko arkitektoa eta eskultorea izan zen.

## Izen bereko bi arkitekto

Izen bereko hargin maisu eta eraikitzailearen semea, bere garaiko arkitektorik garrantzitsuenetakoa da. Aita eta semearen lanak bere garaiko garrantzitsuenen artean daude, mendebaldeko hiru euskal probintzietan lan egin zuten eta eragin nabarmena izan zuten. Korronte soil eta purista baten barnean egon ziren, baina inguruko inspirazio Italia zale nabarmenenetako batekin. Aita, Yrizarren arabera, El Escorialeko lanetan trebatu zen, nahiz eta semeak egin zuen lan ezagun zabalena eta garrantzitsuena, eta jakina da 1684an zortea zuela.

## Bere artelanak

Ugariak dira bere lanak erlijio arkitekturan, parte hartu zuelarik haietan. Hauen artean, Mendaron bertan, 1.647. urtean Trinidade elizako zabalkuntza eta berriztapena zuzendu zituen.
1.684an. Azkoitian klaratarren komentua diseinatu zuen. 3 urte beranduago Segurako elizan lan egin zuen, eraikitako eraikinean arkuaren portada berri bat ezarriz. Bere diseinupean Aguraingo San Pedroko klaratarren komentua, Markina Etxeberriko San Andres eliza, Portugaleteko eliza, Azpeitiko parrokiako erreforma San Ignazioren bataiarriaren kokapena hobetzekoa “zeinetan ez dago begirunerik, bere gainean korura igotzeko utzitako eskailera bait dago”.
Euskal Herrian egin zuen lanik garrantzitsuenetakoa Elgoibarko San Bartolome parrokian da, bertan aurreko proiektu baten kostua gutxitzen zuelarik. Barroko itxurakoa da eta plazara zuzendutako dorre bat diseinatu zuen bertan arkupea dagoelarik. 1703. urtean proiektua bukatu gabe hil zenez bere emaztea zenak jarraitu zuen, Maria Antonia Eguiazabal eta Ignacio de Ibero arkitekto famatuak bukatu zuen.

## Galeria

* Bergarako udaletxearen aurrealdea San martin plazan
* Lekeitioko Uriarte jauregia
* San Bartolome eliza Elgoibarren
* Segurako Andre Mariaren Jasokundearen elizako portada
* Elgoibarko San Bartolome eliza
* Elgoibarko San Bartolome elizako arkupeak

## Oharrak

* ↑ Espainiako Real Academia De la Historiako pertsonai historikoen datu basean esaten du aita eta semea, biak, arkitektoak zirela eta, batzuetan zaila dela zehaztea lan bat batarena edo bestearena den. Dena den, semean egin zituen lan gehien. Ikusi: <http://dbe.rah.es/biografias/55293/lucas-de-longa> Noiz kontsultatua: 2020-07-12

## Erreferentziak

* ↑ Jaione, Velilla Iriondo. «Lucas de Longa | Real Academia de la Historia» dbe.rah.es (Real Academia de la Historia) (Noiz kontsultatua: 2020-07-12).
* ↑ (Gaztelaniaz) «El convento de Santa Clara de Azcoitia, una obra del arquitecto Lucas de Longa» www.eusko-ikaskuntza.eus (Noiz kontsultatua: 2020-07-12).
* ↑ Lucas de Longa. (Noiz kontsultatua: 2020-07-12).

## Kanpo estekak

* Datuak: Q97300220
# Lukas Dauser

Lukas Dauser (Ebersberg, Alemania, 1993ko ekainaren 15a) gimnastikan aritzen den kirolari alemaniarra da.
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen Barra paraleloak gizonezko kategorian, Alemania ordezkatuz; Zou Jingyuan txinatarraren (urrezko domina) atzetik, eta Ferhat Arican turkiarraren (brontzezko domina) aurretik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | ‘’Barra paraleloak’’, gizonezkoa. |

## Erreferentziak

* ↑ «Lukas Dauser» olympedia.org (Ingelesez)
* ↑ «Lukas Dauser» olympics.com (Gaztelaniaz)

## Kanpo estekak

* Datuak: Q18411226
* Multimedia: Lukas Dauser / Q18411226
# Longsha barrutia

Longsha barrutia (txinera tradizionalez: 龙沙区) Txinako barruti bat da, Qiqihar barruan. Azken zentsuaren arabera 300.000 biztanle zituen 153.15 azaleran banatuta.

## Kanpo estekak

* Datuak: Q1244722
* Multimedia: Longsha District / Q1244722
# Longside

Longside, Eskoziako udalerria da, Aberdeenshire konderrian dagoena. 2012ko erroldaren arabera 960 biztanle zituen.

## Kanpo estekak

* Datuak: Q1009669
* Multimedia: Longside / Q1009669
# Longridge (Mendebaldeko Lothian)

Longridge, Eskoziako gaeleraz: Lannraig, Eskoziako udalerri bat da, Mendebaldeko Lothian konderrian.

## Kanpo estekak

* Datuak: Q6674256
* Multimedia: Longridge, West Lothian / Q6674256
# Longs Peak

Longs Peak, AEBetako Colorado estatuko Front Range mendikatean dagoen mendi bat da, Mendi Harritsuetan. 4.352 metroko garaiera du.
Gailurra nahiz mendi ia guztia Coloradon egon arren, hego-ekialdeko magalaren zati txiki bat Wyoming estatuan ere badago.
* Datuak: Q1317383
* Multimedia: Longs Peak / Q1317383
# Longridge

Longridge, Ingalaterrako ipar-mendebaldean dagoen udalerri bat da, Lancashire konderrian.
2011n 7.724 biztanle zituen.
* Datuak: Q1010527
* Multimedia: Longridge / Q1010527
# Longshan barrutia

Longshan barrutia (txinera tradizionalez: 龙山区) Txinako barruti bat da, Liaoyuan barruan. Azken zentsuaren arabera 297.443 biztanle zituen 253.57 azaleran banatuta.

## Kanpo estekak

* Datuak: Q955102
# Longriggend

Longriggend, Eskoziako udalerri bat da, Iparraldeko Lanarkshire konderrian.

## Kanpo estekak

* Datuak: Q6674258
* Multimedia: Longriggend / Q6674258
# Lisu etnia

Lisu etnia (txineraz: 傈僳族; pinyineraz: Lìsù Zú; tailandieraz: ลีสู่), Txinako Herri Errepublikan bizi diren 56 talde etnikoetako bat da.
Azken erroldaren arabera, Lisu etniako 634.912 pertsona bizi ziren Txinan, batez ere, Txina hegoaldeko Yunnan probintziaren mendebaldean.
Txinako Herri Errepublikaz gain, Myanmar (350.000) eta Thailandian (55.000) ere bizi dira.

## Lisu etniaren gune autonomoak

* Nujiang Lisu Prefektura autonomoa, Yunnan probintzian.

## Ikus, gainera

* Txinako etniak

## Kanpo estekak

* Datuak: Q857626
* Multimedia: Lisu people / Q857626
# Lisvane

Lisvane, galesez: Llys-faen, Galesko Cardiff hiriburuan iparraldean dagoen komunitate bat da.

## Kanpo estekak

* Datuak: Q6647290
* Multimedia: Lisvane / Q6647290
# Listu

Listua, lerde, txistu, elder, tu eta ttu ere deitua, ahoko listu guruinek sortzen duten likido kolorgea da, biskositate aldakorra duena. Bere konposaketako gai nagusiak ura, gatz mineralak eta proteina batzuk dira. Pertsona baten ahoan egunean litro bat eta bi litroren arteko listu kopurua ekoizten dela uste da, eta honela pertsonaren bizitza guztian 38.000 bat litro sortuko lirateke. Sortzen den listu kopurua aldakorra da, bizitza aurrera doan heinean ekoizpena jaitsi egiten baita, eta zenbait sendagaik ere eragiten baitute ekoizpenean.
Listuaren ekoizpena ziklo zirkadiarrarekin erlazionatuta dago, eta honela, gauez oso listu gutxi isurtzen da ahora. Gainera, bere konposaketa aldatu egiten da jasotako kitzikapenen arabera eta janaria ikustean edo usaintzean adibidez listuaren pH-a igo egiten da (bere pH normala 6 eta 7ren artean egoten da). Listua listu guruin handiek (parotida, sublinguala eta submaxilarra) eta txikiek isurtzen dute. Ahoko lehortasun sentsazioari xerostomia deitzen zaio, eta listu gehiegi sortzeari aldiz sialorrea.

## Listuaren konposaketa

Listuaren konposaketa, odol-plasmarenaren antzekoa da, ondorengo sustantziek osatzen dute:
* Ura: Listuaren bolumenaren %95-a ura da eta bertan disolbatuta daude beste osagaiak (gatz mineralak). Urak, elikagaiak disolbatzea ahalbideratzen du, dastamenaren bidez beren zaporea senti dezagun.
* Kloruro ioiak: Ptialina (listuko amilasa) aktibatzen dute.
* Bikarbonatoa eta fosfatoa: Elikagai azidoen pH-a neutralizatzen dute.
* Mukia: Elikadura boloa bustitzen du, irenstea errazteko, eta liseri hodian zehar aurrera joan dadin, honi minik egin gabe.
* Lisozima: Elikagaietan aurkitzen diren bakterioen aurkako sustantzia antimikrobianoa da, hortzak babesten ditu txantxarretik eta infekzioetatik.
* Entzimak: Ptialina adibidez almidoiaren zati bat hidrolizatzen duen amilasa da. Honela, karbono hidratoen liseriketa ahoan hasten da.
* Estaterina: Amino talde batean amaitzen den mutur oso azido bat du, kaltzio fosfatoaren prezipitazioa ekiditen duena. Gainera, bakterio eta onddoen aurka jarduten du.
* Beste sustantzia batzuk: Immunoglobulina espezifikoak, transferrina eta laktoferrina adibidez.

## Funtzioak

* pH-a 6,5ean mantentzeko gaitasuna du (tanpoi moduan jarduten baitu). Jatorduen ondoren sortzen den pH azidoa neutralizatzen du. PH azidoak esmaltea desmineralizatzea ekarriko luke, eta pH basikoak aldiz, sarro metaketa ekarriko luke.
* Esmaltea babesten du eta ahoa garbitzen du, bakterioen aurkako substantziak dituelako
* Elikagaiak lubrikatzen ditu, irensketa erraztuz
* Konponketa funtzioa, mineralizazioa eraginez.
* Liseriketa: Lehen aipatutako entzimen bidez digestio prozesuari hasiera ematen dio, elikagaiek dituzten polisakarido batzuk hidrolizatzen dituelako
* Ahozko espresioan garrantzitsua da.
* Oreka hidrikoa mantentzen du.

## Kanpo estekak

* Datuak: Q155925
* Multimedia: Saliva / Q155925
# Listuontzi

Listuontzia, listua botatzeko erabiltzen den toska, metal, egur edo material sintetikoz eginiriko ontzia da. Etxekorako edo tu egiteko tresna bezala erabiltzen da, jada Antzinarotik, eta aspaldiko garaietako ekoizpen sofistikatu eta luxuzko listuontziak ere gaur egun arte gorde izan dira.
Mastekatzeko tabakoak sortutako listua jaurtitzeko ere erabiltzen da.

## Ikus gainera

* Pixontzi
* Datuak: Q552446
* Multimedia: Spittoons / Q552446
# Lourdes Alves Araújo

Lourdes Maria Assunção Alves Araújo edo Lourdes Maria Assunção de Jesus Mascarenhas Alves, Merita Alves izenez ere ezaguna, (Hatulia, 1956ko abuztuaren 15a – Dili, 2021eko maiatzaren 24a) timortar ekintzaile eta politikaria izan zen.

## Bizitza

Hatulian jaio zen 1956ko abuztuaren 15a. Familiako alaba zaharrena zen eta hamar neba zituen.
1975ean, Indonesian inbasioan, guraso eta nebekin ihes egin zuen Laclóko basoetara eta inbasioaren aurka borrokatu zuen. 1976an Timorko Emakumeen Herri Erakundeko (OPMT) idazkariorde izan zen Laclón. 1978an atxilotu eta espetxeratu zuten. Kartzelan zegoela, Octávio Jordão de Araújo ezagutu zuen, Fretilin alderdiaren sortzaileetako bat. 1978ko martxoaren 29an ezkondu ziren. Lau seme-alaba izan zituzten. 1980tik 1984ra berriro espetxeratu zituzten biak.
2007an Ekialdeko Timorko parlamenturako hautatu zuten.
2021eko maiatzaren 24an hil zen Dilin, minbiziak jota, 64 urte zituela.

## Erreferentziak

* 1 2 3 (Ingelesez) «Lourdes Maria Assunção Alves Araújo» Southeast Asia Digital Library (Noiz kontsultatua: 2024-02-29).
* 1 2 3 4 5 6 (Ingelesez) Ferreira, Ana Maria. Tribute to a Woman ... to a Timorese Freedom Fighter. (argitaratze data: 2021-06) (Noiz kontsultatua: 2022-12-01).
* ↑ (Portugesez) «Lista Alfabetica dos Deputados» Parlamento Nacional de Timor-Leste jatorrizkotik artxibatua (artxibatze data: 2007-09-28) (Noiz kontsultatua: 2024-02-29).
* ↑ (Portugesez) «Morreu responsável de organização das mulheres da Fretilin, maior partido timorense» Lusa 2021-05-24 (Noiz kontsultatua: 2024-02-29).

## Kanpo estekak

* Datuak: Q65966773
# Lourdes Arizpe

María de Lourdes Arizpe Schlosser-ek (1945, Mexiko), normalean Lourdes Arizpe izenarekin deitua, 1964an, Frantziako Ikasketen Ziurtagiria eskuratu zuen Suitzako Genevako Unibertsitatean; 1965ean, historia ikasi zuen Mexikoko Unibertsitate Nazional Autonomoan Filosofia eta Letren Fakultatean. Etnologian lizentziatu zen 1985ean Mexikoko Antropologia eta Historia Eskola Nazionalean. Halaber, gizarte-antropologian doktorea, Ingalaterran London School of Economics and Political Science-n. Ohorezko doktoretza jaso zuen Floridako Unibertsitatean, Gainsville-n, Estatu Batuak, 2010. urtean.
Antropologian unibertsitateko irakaslea, Mexikoko Unibertsitate Nazional Autonomoko irakaslea eta Kultura Herrikoien Museo Nazionaleko zuzendaria eta Mexikoko Zientzien Akademiako idazkaria izan da. 1994tik 1998ra, UNESCOko zuzendariorde nagusia izan zen, Kultura arloan; Artistaren egoerari buruzko Munduko Konferentziako presidentea, 1998an Stockholmeko (Suedia) Garapenerako Kultura Politiken Gobernu Arteko Konferentziako presidentea, Nazio Batuen Kultura eta Garapenerako Munduko Batzordeko kide eta idazkari nagusia izan zen.
Gizarte Zientzien Munduko Kontseiluko presidentea eta Zientziaren Munduko Erakundeko Konizan datseilu Zientifikoko kidea izan da. Nazio Batuen Erakundearen Garapen Sozialerako Institutuko (UNRISD) zuzendaritza zuzendu zuen, Genevan (Suitza).

## Argitalpen batzuk

* Kinship and economy in a Nahua Society. 1972
* Indians in the city: the case of the Marias. 1975
* Migration, ethnicity and economic change. 1978
* Peasants and migration. 1986
* Culture and development: an ethnographic study of a Mexican community. 1990
* Women and development in Mexico and Latin America. 1990
* Culture and Global Change: Social Perceptions of Deforestation in the Lacandona Rain Forest (1993). Edited, in Spanish: Contemporary anthropology in Mexico. 1993
* Anthropology in Latin America. 1993

## Erreferentziak

* ↑ artxibatutako kopia. .
* ↑ María de Lourdes Arizpe Schlosser-i buruzko datu profesionalak, buholegal.com webgunean
* ↑ UNRISD

## Kanpo estekak

* Datuak: Q632878
# Lourdes Fernández Fernández

Lourdes Fernández Fernández (Donostia, Gipuzkoa, 1961) arte-historialaria, kultura-kudeatzailea eta komisarioa da.

## Bizitza

Artearen Historian lizentziatua Bartzelonako Unibertsitatean , Museologian eta Arte Kritikan Masterra Florentziako Universitá Internazionale dell 'art izenekoan. Luzeegia litzateke urte hauetan guztietan entzule eta irakasle gisa parte hartu dituen espezializazio-ikastaroak, hitzaldiak, kongresuak eta topaketa espezializatuak zerrendatzea.

## Ibilbidea

30 urte baino gehiagoko ibilbide profesionalean, kulturarekin eta arte garaikidearekin lotutako proiektu garrantzitsuak zuzendu ditu, eta honako hauek nabarmendu behar ditugu:
* Bilboko Arte eta Kultura Garaikidearen Azkuna Zentroa/Alhóndiga Bilbaoko zuzendari nagusia (2012-2018). 2010ean ireki zen, eta bere zuzendaritzan zehar nazioarteko proiekzio zabala lortu zen, tokiko testuinguru kultural eta artistikoan (Euskal Herria) errekonozimendua, eta herritarren inplikazio handia ere bai.
* ARCOMadrideko zuzendari nagusia. Arte Garaikidearen Nazioarteko Azoka Madrilen (Espainia) (2005-2010). Bere agintaldian, aldaketa nabarmenak egin ziren azokaren egituran, eta parte hartzen zuten galerien aukeraketa zorrotza ezarri zen, ekitaldiaren kalitatea nabarmen hobetzea ahalbidetu zutenak.
* Manifesta 5eko zuzendaria. (2002-2004) Arte Garaikidearen Europako Biurtekoa, bi urtean behin Europako hiri batean egiten dena. 2004an Donostian egin zen, Massimiliano Gioni eta Marta Kuzmaren komisariotzarekin. Azken Manifesta 12 Palermon egin zen 2018an.
* DV (Donostia) Galeriako zuzendaria 1994tik 2002ra. Diario Vasco-k sortua, artista gazteak merkaturatzeko eta nazioarteko artea hirian zabaltzeko galeria izan zen.
* Arte garaikidean egin duen ibilbide luzean, Lourdes Fernándezek hainbat topaketa koordinatu ditu, mahai-inguruetan parte hartu du, hitzaldiak eman ditu, eta epaimahai eta erakunde ugaritako kide izan da, besteak beste: Sofía Erregina Museo Fundazioaren Patronatuko kidea. ICOMeko (International Council of Museums) kidea. UNESCO). Arteen Asturiasko Printzea sarietako epaimahai kidea.
* 2021ean Bilboko Arte Ederren Museoan, "Womanology: Colección José Ramón Prieto" erakusketa komisariatu zuen.

## Erreferentziak

* 1 2 3 Lourdes Fernández. .
* ↑ Batiz, Sheila. (2012-09-25). «La Alhóndiga, a autoexamen» El País ISSN 1134-6582. (Noiz kontsultatua: 2024-03-29).
* ↑ País, El. (2014-10-15). «Lourdes Fernández y Alberto Ferreiro, nombrados patronos» El País ISSN 1134-6582. (Noiz kontsultatua: 2024-03-29).
* ↑ ARTEINFORMADO. (20210517). «#AlEncuentroCon: Lourdes Fernández sobre 'Womanology: Colección José Ramón Prieto': "El comisario es el propio coleccionista". Entrevistas. may 2021» ARTEINFORMADO (Noiz kontsultatua: 2024-03-29).

## Kanpo estekak

Lourdes Fernández un megáfono feminista en el mundo de la creación
* Datuak: Q125209590
# Lourdes García Campos

María Lourdes García Campos (Madril, 1975eko apirilaren 29a) madrildar kirol kazetaria eta telebista aurkezlea da.

## Biografia

Txikitatik kirol asko egin ditu: baleta, gimnasia, tenisa, futbola, eskalada eta runninga. New Yorkeko 2015eko maratoiko finisher izan da.
Profesional onak bezala, bere lana bokaziozkoa izan zen oso txikitatik argi baitzuen, eta Madrilgo Complutense Unibertsitatera ikasi zituen Informazioaren Zientziak, kirol-kazetari izateko.

## Ibilbidea

Real Madril TVn hasi zuen karrera profesionala, eta 1998ko otsailetik aurrera, Televisión Españolako Informazio Zerbitzuetako Kirol arlora pasatu zen.
TVEn hainbat kirol-ekitaldiren editore, iruzkingile eta aurkezle izan da, Udako Joko Olinpikoak —Sidney 2000, Atenas 2004, Pekin 2008, Londres 2012, Rio 2016 eta Tokio 2020—, Europako eta munduko txapelketak atletismoan, eskubaloian, igeriketan, eskian edo tenisean; aurkezle, editore eta erreportari izan da Txapeldunen Ligan Futboleko mundialetan, Eurokopetan, Lehen Mailako Ligako Txapelketa Nazionalean, Errege Kopetan, Espainiako Futbol Selekzioaren partidetak edo Champions Leagueetan.
Halaber, programak aurkeztu eta editatu ditu platoan, Estudio estadio —2004 eta 2005 bitartean, Iñaki Canoren eta Juan Carlos Riveroren ordez—, El rondo de Estudio estadio —2005 eta 2007 artean, Alfonso Arusek zuzendua eta Quique Guasche aurkezlekide zela, Teledeporte 2 —2007 eta 2008 artean, Ana José Canciok editatua eta Conexión TDP— 20211 eta 2012 artean. 2016. urtean "Corazón solidario" saria jaso zuen.
2019ko otsailaren 4tik 2022ko abuztuaren 4ra, TVEren Telediarioaren 1. edizioan kirol-blokea aurkeztu zuen.
Lourdes García Camposek 2019an hauxe esan zuen:
   «Sinesgarritasunak eta informazio garbi eta gogorrak ez digu balio». "Politikan elkartasun, adiskidetasun eta amore ematen jakin behar da".

### COVIDak eragindako 2020ko Olinpiar Jokoak

COVID pandemiak eragina jasan zuen Tokioko 2020ko Udako Olinpiar Jokoetan, García Camposen 6. Olinpiar Jokoak, 12 ordutik gora lan egiten zuten. Mugimenduak oso murriztuta zeuden. Hoteletik estadiora eta estadiotik hotelera baino ezin ziren mugitu, erosketak egiteko 15´ baino ez eta lau egunetik lau egunera PCR-a egin beharra.

## Sariak eta aintzatespenak

* 2016. urtean "Corazón solidario" saria jaso zuen.

## Erreferentziak

* ↑ «Lourdes García Campos: de la televisión hasta la carrera | Noticias | Runners.es» web.archive.org 2017-08-01.
* 1 2 (Gaztelaniaz) «Entrevista a LOURDES GARCÍA CAMPOS» BalonmanoVeteranos.com 2019-11-17 (Noiz kontsultatua: 2023-01-22).
* ↑ Motorpress. Lourdes García Campos: "Los atletas son gente muy sincera y humilde". .
* 1 2 Martín, Eduardo. (2016-04-28). «El VII Simposio de Prevención en el Fútbol y el Deporte premia a Rajoy» Marca.com.
* ↑ (Gaztelaniaz) Sieteiglesias@ESSieteiglesias, Esther S.. (2019-09-30). «Lourdes García Campos: «La credibilidad y la información pura y dura ya no nos vale»» La Razón (Noiz kontsultatua: 2023-01-22).
* ↑ (Gaztelaniaz) Mingo, Por Alicia. (2021-07-29). «Así vive Lourdes García Campos la cobertura de 'Tokio 2020':» Diez Minutos (Noiz kontsultatua: 2023-01-22).

## Kanpo estekak

* Datuak: Q5981548
# Lourdes (São Paulo)

Lourdes Brasilgo udalerri bat da, São Pauloko estatuan kokatua. 2.249 biztanle ditu 113,94 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q679297
* Multimedia: Lourdes (São Paulo) / Q679297
# Llanwenog

Llanwenog, Galesko komunitate bat da, Ceredigion konderrian. Cardiff hiriburutik 97,4 kilometrora dago.
2011ko erroldaren arabera 1.347 biztanle zituen.

## Kanpo estekak

* Datuak: Q15963885
* Multimedia: Llanwenog / Q15963885
# Llanwnda (Pembrokeshire)

Llanwnda, Galesko baserri giroko udalerri bat da, Pencaer komunitatearen barnean eta Pembrokeshire lurraldean dagoena. Fishguard udalerritik 2 milia ipar-mendebaldera dago, Pembrokeshire Kostaldeko Parke Nazionalaren mugen barnean.

## Kanpo estekak

* Datuak: Q6661884
* Multimedia: Llanwnda, Pembrokeshire / Q6661884
# Llanwrda

Llanwrda, Galesko komunitate eta udalerri bat da, Carmarthenshire konderrian. Towy ibaiaren ibarrean dago, Llandovery udalerritik 6,5 kilometro hego-mendebaldera.

## Kanpo estekak

* Datuak: Q6661893
* Multimedia: Llanwrda / Q6661893
# Llanwrthwl

Llanwrthwl, Galesko udalerri bat da, Powys konderrian. 2011ko erroldaren arabera 197 biztanle zituen. A470 errepidean dago, Builth Wells eta Newbridge-on-Wye udalerrien artean, eta Rhayader udalerriaren hegoaldean.

## Kanpo estekak

* Datuak: Q6661895
* Multimedia: Llanwrthwl / Q6661895
# Llanwinio

Llanwinio, Galesko komunitate bat da, Carmarthenshire konderrian. Gellywen herrixkatik 4,3 kilometro iparraldera.
2001eko erroldaren arabera 448 biztanle zituen.

## Kanpo estekak

* Datuak: Q6661877
* Multimedia: Llanwinio / Q6661877
# Llanwrin

Llanwrin, Galesko udalerri bat da, Powys konderrian. Afon Dyfi ibarrean dago, Machynlleth udalerritik bi milia ipar-ekialdera.

## Kanpo estekak

* Datuak: Q13644946
* Multimedia: Llanwrin / Q13644946
# Llanwnda (Gwynedd)

Llanwnda (Gwynedd), Galesko udalerria da, Gwynedd konderrian dagoena. 2011n 1.994 biztanle zituen.

## Kanpo estekak

* Datuak: Q3400157
* Multimedia: Llanwnda, Gwynedd / Q3400157
# Llanwonno

Llanwonno, galesez: Llanwynno, Galesko herrixka bat da, Rhondda Cynon Taf konderrian.

## Kanpo estekak

* Datuak: Q17715131
* Multimedia: Llanwynno / Q17715131
# Llanwern

Llanwern, Galesko Newport hautes-barruti eta komunitate bat da.

## Kanpo estekak

* Datuak: Q6661867
* Multimedia: Llanwern / Q6661867
# Llanwnnen

Llanwnnen, Galesko udalerri, parrokia eta komunitate bat da, Ceredigion konderrian.
2011ko erroldaren arabera 490 biztanle zituen.

## Kanpo estekak

* Datuak: Q15963900
* Multimedia: Llanwnnen / Q15963900